Ir-Regolament tal-Kunsill (KE) Nru 652/2004
tas-7 ta' April 2004
li jsewwi r-Regolament (KE) Nru 362/2004 li jiftaħ kwota ta' tariffa preferenzjali għall-importazzjoni taz-zokkor tal-kannamieli li joriġina mill-Istati ACP għall-provvista tar-raffineriji matul il-perjodu mill-1 ta' Marzu sat-30 ta' Ġunju 2004
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1260/2001 tad-19 ta' Ġunju 2001 fuq l-organizzazzjoni komuni fil-qasam taz-zokkor [1], u b'mod partikolari l-Artikolu 39(6) tiegħu,
Billi,
(1) Fir-Regolament tal-Kunsill (KE) Nru 362/2004 [2] sar żball fin-numru tas-serje tal-kwota li nfetħet, li hu differenti minn dak li diġà kien ingħata għall-kwoti kollha preferenzali speċjali taz-zokkor għas-snin ta' marketing mill-2003/04 sal-2005/06 fit-tieni paragrafu ta'l-Artikolu 16 tar-Regolament tal-Kummissjoni (KE) Nru 1159/2003 tat-30 ta' Ġunju jistabbilixxi regoli dettaljati ta'l-applikazzjoni għas-snin tal-marketing 2003/04, 2004/05 u 2005/06 għall-importazzjoni taz-zokkor tal-kannamieli taħt ċerti kwoti tat-tariffa u ftehim preferenzali u li jsewwi r-Regolamenti (KE) Nru 1464/95 u (KE) Nru 779/96 [3]
(2) Ir-Regolament (KE) Nru 62/2004 għandu għalhekk jiġi emendat, b'seħħ mid-data li fiha sar jgħodd, billi titħassar ir-referenza għan-numru tas-serie.
(3) Il-miżuri previsti f'dan ir-Regolament huma skond l-opinjoni tal-Kummitat tal-Ġestjoni għaz-Zokkor.
ADOTTAT DAN IR-REGOLAMENT:
Artikolu 1
It-tieni paragrafu ta'l-Artikolu 1 ta' dan ir-Regolament KE Nru 362/2004 qiegħed b'hekk jitħassar.
Artikolu 2
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan għandu jgħodd mill-1 ta' Marzu 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-7 ta' April 2004.